《人日和同院 其四》
宋代·李正民

一三五七变而通，端月骎骎气已中。花胜菜羹新节物，柳条桃已旧春风。

诗成杜老曾悲雪，文就韩公向讳穷。我有乡名实不足，已将贫富任空濛。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。